Document ID: 32009R0680

PADOMES REGULA (EK) Nr. 680/2009
(2009. gada 27. jūlijs),
ar ko groza Regulu (EK) Nr. 423/2007 par ierobežojošiem pasākumiem pret Irānu
EIROPAS SAVIENĪBAS PADOME,
ņemot vērā Eiropas Kopienas dibināšanas līgumu un jo īpaši tā 60. un 301. pantu,
ņemot vērā Padomes Kopējo nostāju 2008/652/KĀDP (2008. gada 7. augusts), ar ko groza Kopējo nostāju 2007/140/KĀDP par ierobežojošiem pasākumiem pret Irānu (1),
ņemot vērā Komisijas priekšlikumu,
tā kā:
(1)
Atbilstīgi Kopējai nostājai 2008/625/KĀDP ar Padomes Regulu (EK) Nr. 1110/2008 (2) par grozījumiem Regulā (EK) Nr. 423/2007 (3) ieviesa papildu ierobežojošus pasākumus un jo īpaši pienākumu sniegt iepriekšēju paziņojumu attiecībā uz dažiem sūtījumiem uz Irānu un no tās.
(2)
Tehnisku iemeslu dēļ tika paredzētas atkāpes no noteikumiem attiecībā uz šā iepriekšējas paziņošanas pienākuma īstenošanu pārejas perioda laikā. Ņemot vērā to, ka šā pasākuma īstenošanas noteikumu sarežģītības rezultātā tā īstenošana ir neparedzēti aizkavējusies, pārejas periods būtu jāpagarina līdz 2010. gada 31. decembrim.
(3)
Tāpēc attiecīgi būtu jāgroza Regula (EK) Nr. 423/2007,
IR PIEŅĒMUSI ŠO REGULU.
1. pants
Regulas (EK) Nr. 423/2007 4.a panta ceturto un piekto daļu aizstāj ar šādu daļu:
“Līdz 2010. gada 31. decembrim ievešanas un izvešanas kopsavilkuma deklarācijas un šajā pantā minētos vajadzīgos papildu datus var iesniegt rakstiski, izmantojot tirdzniecības, ostas vai transporta informāciju, ar nosacījumu, ka tajos ir ietverti vajadzīgie dati.
No 2011. gada 1. janvāra šajā pantā minētos vajadzīgos papildu datus sniedz vai nu rakstiski, vai arī vajadzības gadījumā izmantojot ievešanas un izvešanas kopsavilkuma deklarācijas.”
2. pants
Šī regula stājas spēkā 2009. gada 1. jūlijā.
Šī regula uzliek saistības kopumā un ir tieši piemērojama visās dalībvalstīs.
Briselē, 2009. gada 27. jūlijā

Labels: 18
5
11